КОМИ РЕСПУБЛИКАЛӦН ОЛАНПАС

**Коррупциялы паныд удж нуӧдӧмкӧд йитчӧм юалӧмъяс серти Коми Республикаса ӧткымын оланпастэчас актӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2015 вося ӧшым тӧлысь 17 лунӧ

**1 статья.** Пыртны «Коми Республикалӧн Каналан Сӧветса депутатлӧн статус йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4770 ст., 7 №, 4911 ст.; 2008, 5 №, 205 ст.; 9 №, 426 ст.; 2009, 11 №, 171 ст.; 20 №, 351 ст.; 2011, 5 №, 87 ст.; 14 №, 346 ст.; 23 №, 606 ст.; 2012, 7 №, 172 ст.; 31 №, 694 ст.; 63 №, 1549 ст.; 2013, 5 №, 101 ст.; 17 №, 337 ст.; 2014, 33 №, 678 ст.; 2015, 8 №, 89 ст.; 12 №, 153 ст.; 21 №, 271 ст.; 22 №,
303 ст.) татшӧм вежсьӧмъяс:

1. 81 статьяса 1 юкӧнлӧн медводдза абзацын «чӧжӧс» кыв бӧрын гижны «, рӧскод» кыв.

2. 82 статьяса 21 юкӧнлӧн 1 пунктын «, акцияяс» кыв киритны.

**2 статья.** Пыртны «Коми Республикаын коррупциялы паныд удж нуӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2008, 9 №, 405 ст.; 2009, 12 №, 200 ст.; 33 №, 609 ст.; 2010, 17 №, 382 ст.; 2012, 7 №, 173 ст.; 70 №, 1801 ст.; 2013, 5 №, 99 ст.; 10 №, 202 ст.; 17 №, 338 ст.; 354 ст.; 32 №,
592 ст.; 37 №, 709 ст.; 2014, 9 №, 112 ст.; 33 ст., 674 ст.; 2015, 8 №, 96 ст.;
20 №, 249 ст.; 21 №, 286 ст.) татшӧм вежсьӧмъяс:

1. 43 статьяын:

1) 1 юкӧнын «, кӧні уджалӧны пырся подув вылын» кывъяс лӧсялана вежлӧгын киритны;

2) 21 юкӧнлӧнвитӧд абзацын «кар кытшса юралысьяс, Коми Республикаын муниципальнӧй районъясса юралысьяс чинъясын,» кывъяс вежны «Коми Республикаын кар кытшъясса юралысьяс, Коми Республикаын муниципальнӧй районъясса юралысьяс, Коми Республикаын мукӧд муниципальнӧй юкӧнса юралысьяс, кодъяс збыльмӧдӧны Коми Республикаын меставыв администрацияса юралысьяслысь уджмогъяс, Коми Республикаын меставыв администрацияса юралысьяс чинъясын,» кывъясӧн.

2. 45 статьяса 1 юкӧнлӧн 1 пунктса «б» пунктулын «, кӧні уджалӧны пырся подув вылын» кывъяс киритны.

3. 47 статьяса 3 юкӧнлӧн 4 пунктын «, акцияяс» кыв киритны.

**3 статья.** Пыртны «Коми Республикаын бӧрйысьӧмъяс да референдумъяс йылысь» Коми Республикаса Оланпаслӧн 29 статьяӧ (Коми Республикаса канму власьт органъяслӧн индӧд-тшӧктӧмъяс,2010, 36 №, 839 ст.; 44 №, 1012 ст.; 2011, 23 №, 605 ст.; 50 №, 1483 ст.; 2012, 21 №, 477 ст.; 34 №, 785 ст.; 71 №, 1838 ст.; 2013, 18 №, 373 ст.; 32 №, 596 ст.; 2014, 9 №, 112 ст.; 13 №, 208 ст.; 16 №, 292 ст.; 27 №, 526 ст.; 35 ст., 722 ст.; 2015, 8 №, 94 ст.) татшӧм вежсьӧмъяс:

2 юкӧнын «колӧ кутчысьны дзескӧдӧмъясӧ, кутшӧмъяс йитчӧмаӧсь федеральнӧй оланпасъясӧн урчитӧм сылы сетӧм уджмогъяскӧд.» кывъяс вежны «колӧ кутчысьны федеральнӧй оланпасъясӧн урчитӧм дзескӧдӧмъясӧ да уджмогъясӧ.» кывъясӧн.

**4 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысьлы, Коми Республикаса Веськӧдлан котырлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2015 вося ӧшым тӧлысь 25 лун

133-РЗ №